text: দশমিনা বাংলাদেশের বরিশাল বিভাগের পটুয়াখালী জেলার অন্তর্গত একটি উপজেলা।
  
  অবস্থান 
  আয়তন: ৩৫১.৮৮ বর্গ কিমি। অবস্থান: ২২°০৮´ থেকে ২২°২২´ উত্তর অক্ষাংশ এবং ৯০°২৮´ থেকে ৯০°৩৯´ পূর্ব দ্রাঘিমাংশ। সীমানা: উত্তরে বাউফল উপজেলা, দক্ষিণে গলাচিপা উপজেলা, পূর্বে লালমোহন উপজেলা ও চরফ্যাশন উপজেলা, পশ্চিমে গলাচিপা উপজেলা ৮৩১।
  
  প্রশাসনিক এলাকাসমূহ 
  দশমিনা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দশমিনা থানার আওতাধীন।
  
  ইউনিয়নসমূহ:
   ১নং রণগোপালদী
   ২নং আলীপুর
   ৩নং বেতাগী সানকিপুর
   ৪নং দশমিনা
   ৫নং বহরমপুর
   ৬নং বাঁশবাড়িয়া
   ৭নং চর বোরহান
  
  ইতিহাস 
  দশমিনা থানা গঠিত হয় ১৯৭৯ সালে এবং ১৯৮৩ সালে থানাকে উপজেলায় রূপান্তর করা হয়। ৭টি ইউনিয়ন, ৪৯টি মৌজা  ৫৩টি গ্রামের সমন্বয়ে দশমিনা উপজেলা গঠিত।
  
  জনসংখ্যার উপাত্ত 
  ২০১১ সালের আদমশুমারি অনুযায়ী দশমিনা উপজেলার মোট জনসংখ্যা ১,২৩,৩৮৮ জন। এর মধ্যে পুরুষ ৬০,২৪১ জন এবং মহিলা ৬৩,১৪৭ জন। মোট পরিবার ২৮,৪৯০টি।
  
  শিক্ষা 
  ২০১১ সালের আদমশুমারি অনুযায়ী দশমিনা উপজেলার সাক্ষরতার হার ৪৮.৭%।
  
  এ উপজেলায় কলেজ ৪ টি, মাধ্যমিক বিদ্যালয় ২৫ টি, প্রাথমিক বিদ্যালয় ১০৯ টি, মাদ্রাসা ১৯ টি।
  
  শিক্ষা প্রতিষ্ঠান 
  কলেজ
   সরকারি আবদুর রশিদ তালুকদার ডিগ্রী কলেজ
   আলীপুড়া ডিগ্রী কলেজ
   বেগম আরেফাতুন্নেসা মহিলা স্কুল এন্ড কলেজ
   ডলী-আকবর মহিলা কলেজ
  
  মাধ্যমিক বদ্যিালয়
  দশমিনা মডেল মাধ্যমিক বিদ্যালয়
  গছানী মাধ্যমিক বিদ্যালয়
  আরজবেগী মাধ্যমিক বিদ্যালয়
  নেহালগঞ্জ মাধ্যমিক বিদ্যালয়
  আলীপুড়া মাধ্যমিক বিদ্যালয
  বহরমপুড় মাধ্যমিক বিদ্যালয়
   খারিজা বেতাগী মাধ্যমিক বিদ্যালয়
  
  অর্থনীতি 
  দশমিনা উপজেলার জনগোষ্ঠীর আয়ের প্রধান উৎস কৃষি ৬৪.৮৬%, অকৃষি শ্রমিক ৫.৬৯%, শিল্প ০.৫৭%, ব্যবসা ১০.২৫%, পরিবহন ও যোগাযোগ ১.৯৯%, চাকরি ৫.৮৮%, নির্মাণ ১.৪৮%, ধর্মীয় সেবা ০.২৫%, রেন্ট অ্যান্ড রেমিটেন্স ০.১৩% এবং অন্যান্য ৮.৯০%।
  
  কৃতী ব্যক্তিত্ব 
   আব্দুল বাতেন তালুকদার, সাবেক মন্ত্রী।
   কমরেড অাবদুস সাত্তার,কৃষক নেতা।
   আ খ ম জাহাঙ্গীর হোসাইন, সাবেক প্রতিমন্ত্রী।
   এস এম শাহাজাদা, বর্তমান এমপি।
  
  বিবিধ 
   প্রধান জলাশয়ঃ তেঁতুলিয়া নদী।
   যোগাযোগ ব্যবস্থাঃ পাকা রাস্তা ৩৯ কিমি, আধা-পাকারাস্তা ১৩ কিমি, কাঁচারাস্তা ৬৩২ কিমি।
   বিদ্যুৎ ব্যবহারঃ এ উপজেলার ইউনিয়ন পল্লিবিদ্যুতায়ন কর্মসূচির আওতাধীন। তবে ৪.৫৪% (শহরে ১৪.৬১% ও গ্রামে ২.৯২%) পরিবারের বিদ্যুৎ ব্যবহারের সুযোগ রয়েছে।
   স্বাস্থ্যকেন্দ্রঃ  উপজেলা স্বাস্থ্য কমপ্লেক্স ১, উপস্বাস্থ্য কেন্দ্র ৬, এনজিও পরিচালিত স্বাস্থ্যকেন্দ্র ১।
   এনজিওঃ আশা, ব্র্যাক, ভোস্ড, টেরি-ডেস-হোম্স, বিডিএস, পদক্ষেপ, পিডিও, ব্রাক,গ্রামীণ ব্যাংক, কারিতাস, স্পীড ষ্ট্রাস,।
   ধর্মীয় প্রতিষ্ঠানঃ মসজিদ ৪৬৮ টি, মন্দির ১১ টি, মাযার ২ টি। 
   হাটবাজারঃ সর্বমোট হাটবাজার ৪১ টি এর মধ্যে দশমিনা বাজার, নলখোলা হাট, আরজবেগী হাট, রণগোপালদি হাট, গছানি হাট উল্লেখযোগ্য।
  
  তথ্যসূত্র
  
  বহিঃসংযোগ
   
  
  বিষয়শ্রেণী:দশমিনা উপজেলা
  বিষয়শ্রেণী:পটুয়াখালী জেলার উপজেলা
  বিষয়শ্রেণী:বরিশাল বিভাগের উপজেলা
title: দশমিনা উপজেলা